Onko kumppanisi kypsä vai keskenkasvuinen? Katso, kummat merkit pätevät sinun suhteeseesi - Lifestyle - MTV.fi
Lifestyle > Tunteet Julkaistu 25.02.2018 22:02
Kypsä ihminen myöntää vajavaisuutensa ja tekee töitä suhteensa eteen! COLOURBOX
Rakkaus ei ole pelkkä tunne, vaan päätös, jota täytyy harkita!
Brightside-sivusto listasi merkit, jotka kertovat vakavasta, kypsästä ihmissuhteesta. Sivusto uskoo, että vanhempana solmitut avioliitot ovat onnellisempia: kun ihminen on jo ehtinyt kasvaa hieman, tuntee itsensä ja osaa ottaa muut huomioon, liitostakin tulee parempi. Tunnistatko itsesi tai kumppanisi kuvatuista toimintamalleista?
Keskenkasvuinen liitto: Minun ei tarvitse koskaan muuttua, muuttukoon hän.
Kypsä liitto: Minä yritän, hänen vuokseen.
Luuletko, ettei sinun tarvitse opetella siivoamaan jälkiäsi, koska lapsuudenkodissasikaan ei tarvinnut toimia näin? Mieti uudelleen!
Kypsä ihminen myöntää vajavaisuutensa ja tekee töitä suhteensa eteen sen sijaan, että roikkuisi itsepäisesti kiinni tavoissa ja asioissa, joita hänen kumppaninsa vihaa.
Jos kumppani on aina tottunut saamaan sen, mitä haluaa, edessä voi olla vaikeuksia.
Keskenkasvuinen liitto: Ai, olet sairaana? No, soittele, kun voit paremmin!
Kypsä liitto: Ai, olet sairaana? Mitä toisin kaupasta?
Jos kumppani on aina tottunut saamaan sen, mitä haluaa, hänelle voi olla täysin vieras ajatus antaa itse saamatta mitään vastineeksi. Kypsä kumppani sen sijaan haluaa hoitaa sinua, ja sietää myös huonoja päiviäsi.
Jo avioliittovaloissa ihmiset lupaavat rakastaa toisiaan myötä- ja vastoinkäymisissä.
Keskenkasvuinen liitto: Mitä olen nähnyt tuossa idiootissa?
Kypsä liitto: Miksi sanoin niin rumasti hänelle?
Lue myös: Tällaisen miehen kanssa kannattaa mennä naimisiin – 6 tärkeää piirrettä
Jos kumppanisi jokaisen riitanne jälkeen uhkailee lähdöllä ja hehkuttaa, miten hänen ex-rakkaansa ei ainakaan ollut "tuollainen", kannattaa vakavasti miettiä, miten pitkäikäisestä suhteesta on kyse.
Jo avioliittovaloissa ihmiset lupaavat rakastaa toisiaan myötä- ja vastoinkäymisissä. Rakkaus ei ole pelkkä tunne, vaan päätös, jota täytyy harkita; se syntyy vilpittömästä halusta olla yhdessä, sekä halusta keskittää huomiota ja energiaa aina samaan ihmiseen, vaikka teillä menisi huonosti.
Rakkaus ei ole pelkkä tunne, vaan päätös, jota täytyy harkita.
Keskenkasvuinen liitto: Plää plää, minua eivät sinun huolesi paljoa kiinnosta!
Kypsä liitto: Kerro, mitä mielessäsi on!
Jos pidät aina loukkaantumisen tunteet sisälläsi, suhteenne kärsii. Lopulta murrut, ja aluksi pienestä asiasta tulee suuri ongelma, joka voi tuhota koko suhteen. Kypsässä suhteessa asioista puhutaan suoraan, ja kumppanisi on myös valmis kuuntelemaan sinua. Suhde vaatii työtä, ymmärrystä ja huomiokyvyn jakamista kumppanin huolille.
Kypsä ihminen kykenee kunnioittamaan myös muiden suunnitelmia ja kiinnostuksenkohteita.
Keskenkasvuinen liitto: Häät maksavat paljon ja ovat ihan turhia. Miksi vouhkaat jostain paperista, vaikka rakastan sinua ilmankin?
Kypsä liitto: Häistämme tulee varmasti ihanat!
Kyky ottaa vastuuta erottaa aikuisen lapsesta. Jos kumppani on sitä mieltä, ettei häillä "ole mitään väliä", vaikka ne ovat sinulle hyvin tärkeät, hän ei kenties halua elämältä samoja asioita, tai ole valmis avioon.
Kyky ottaa vastuuta erottaa aikuisen lapsesta.
Keskenkasvuinen liitto: Miksei sinulla koskaan ole aikaa minulle?
Kypsä liitto: No, ensi kerralla sitten!
Kypsä ihminen kykenee kunnioittamaan myös muiden suunnitelmia ja kiinnostuksenkohteita. Hän antaa kumppanilleen vapautta ja on valmis tekemään kompromissin; samaan tapaan kumppani on valmis tulemaan vastaan ja varaamaan aikaa suhteelle!
Rakastuminen ei suojaa ihmistä mielipahalta.
Keskenkasvuinen liitto: Älä ole hysteerinen
Kypsä liitto: Anteeksi, että sain sinut itkemään
Pettymys ja kivun tunteminen kuuluvat ihmiselämään. Rakastuminen ei suojaa ihmistä mielipahalta, mutta kypsä ihminen ei tauotta syyttele toista tai valita tämän toiminnasta.
Näin usein mies valehtelee päivässä – ja yhdeksän muuta faktaa miehistä Miehen toiminta herättää ristiriitaisia tunteita: Menetti vaimonsa syövälle – löysi pian lähes samannäköisen uuden rakkaan